આ શનિદેવનાં સ્થાનકની અતિ મહત્તવની વાત એ છે કે અહીં દેવસ્વયં બિરાજે છે પરંતુ ‘મંદિર’ નથી – સામાન્યતઃ એવું બનતું હોય છે કે મંદિર હોય પરંતુ દેવતા ન હોય… પરંતુ અહીં શનિ-શિંગણાપુરમાં એથી વિપરિત અનન્ય બાબત એ છે કે દેવતા અહીં પ્રતિષ્ઠિત છે પરંતુ તેમનાં શિર પર કોઈ છત્ર કે શિખર નથી… કે નથી તેમનું કોઈ સિંહાસન કે વાહન…. આઠેય પ્રહર આ શનિદેવ તાપ-તડકો વર્ષા-આંધી કે ઠંડીમાં ખૂલ્લા આકાશ નીચે બિરાજમાન છે. કોઈ આશ્રય વિના ઘણાં શ્રદ્ધાવાન ભક્તોએ શનિદેવનાં મસ્તકે છત્ર કે શિખર માટે પ્રયત્નો કર્યા… પણ સઘળાં નિષ્ફળ… શનિદેવ અહીં જાગ્રત રીતે જ પોતાના મસ્તક પર કોઈ આશ્રય કે અલંકરણ કરવા દેતાં નથી…. અને તેથી જ કહેવાય છે, ‘‘દેવતા હૈ પર મંદિર નહીં.’’